open-index/open-wikipedia-markdown huggingface dataset:
Työnantaja

**Työnantaja** on juridinen taho tai henkilö, joka solmii työsopimuksen työntekijän kanssa saadakseen tältä työsuorituksen. Työsopimus voidaan tehdä suullisesti, kirjallisesti tai sähköisesti, Suomen lain mukaan se on yhtä sitova ja virallinen muodosta riippumatta.

Työnantaja on velvollinen maksamaan työntekijälle palkkaa, huolehtimaan työsuojelusta ja työterveyshuollosta sekä antamaan työsuhteen päättyessä työtodistuksen. Työntekijät pitää käytännössä aina vakuuttaa työtapaturmien varalta. Työnantajalla on velvollisuuksia myös yhteiskuntaa kohtaan: on pidätettävä ja tilitettävä veroja, eläketurva- ja sosiaaliturvamaksuja.

## Katso myös
* Työnjohto-oikeus

## Lähteet
Hapan suola

**Happamat suolat** eli *vetysuolat* ovat ioniyhdisteitä eli suoloja, joissa oleva anioni sisältää yhden tai useamman vetyatomin ja voi toimia happona, toisin sanoen se voi luovuttaa protonin.  Tällaisia anioneja ovat esimerkiksi:

* vetysulfaatti-ioni, HSO4-
* vetykarbonaatti-ioni, HCO3-
* monovetyfosfaatti-ioni, HPO42-
* divetyfosfaatti-ioni, H2PO4-

Nämä anionit ovat luonteeltaan amfo­lyyttejä, joten ne voivat reagoida sekä happojen että emästen kanssa. 

Happamia suoloja syntyy kaksi- tai useampi­arvoisten happojen reagoidessa emästen kanssa, mikäli emästä on vähemmän kuin tarvitaan hapon neutraloitumiseen.  Jos esimerkiksi yksi mooli rikkihappoa reagoi kahden moolin kanssa natriumhydroksidia, syntyy natriumsulfaattia:
* H2SO4 + 2 NaOH → Na2SO4 + 2 H2O,
mutta jos kumpaakin ainetta on vain yksi mooli, syntyy natriumvetysulfaattia:
* H2SO4 + NaOH → NaHSO4 + H2O.

Vastaavasti fosfori­hapon (H3PO4) reagoidessa natrium­hydroksidin kanssa syntyy näiden aineiden määrien suhteesta riippuen joko natriumfosfaattia (Na3PO4), natriumdivetyfosfaattia (NaH2PO4) tai natriumvetyfosfaattia (Na2HPO4)

## Lähteet

* 
*
Lumumba (täsmennyssivu)

**Lumumba** voi olla
*afrikkalainen poliitikko Patrice Lumumba
*Lumumba (drinkki) – niminen juomasekoitus
Åminne (kirja)

**Åminne – Kartanon historia ja päärakennuksen restaurointi** on Merja Niemisen ja Irma Lounatvuoren toimittama teos, joka käsittelee Saloon kuuluvassa Halikossa sijaitsevan Joensuun kartanon eli Åminnen kartanon historiaa ja päärakennuksen entisöintiä. Teoksen on kustantanut kartanon nykyinen omistaja Björn Wahlroos. Kirjaa saa vain Wahlroosilta itseltään, mutta Kansalliskirjastossa on kirjasta vapaakappale.

Teoksessa on alkusanojen ja kartanon luonnehdinnan jälkeen Rainer Knapasin artikkeli Gustaf Mauritz Armfeltista, jonka aikaiseen asuun kartano on entisöity. Vaikka Armfelt ehti asua Åminnessa vain lyhyen aikaa, kartano on mielikuvissa leimallisesti juuri hänen kartanonsa. Armfeltin varsinainen elämäntyö ja persoona jäävät kirjan ulkopuolelle. Armfelt-artikkelin jälkeen seuraa usean kirjoittajan artikkeleista koostuva osuus kartanon historiasta, sen jälkeen jakso kartanon entisöinnistä ja nykyajasta sekä laaja osuus kirjastosta, kalusteista ja taide-esineistä. Oma osuutensa on myös entisöidyllä kartanopuistolla. Kirjakokoelma on luetteloitu ja esitelty toisaalla.

Historioitsija Matti Klingen mukaan teos on loistokkaasti painettu raportti erityisesti Åminnen restauroinnista. Klinge kiittää Björn Wahlroosia siitä, että hän on kantanut vastuun kulttuurimuistomerkin säilymisestä elävänä.

Teoksen kirjoittajat ovat Armfelt-tutkijoita ja kartanon entisöintiin osallistuneita asiantuntijoita ja erityisosaajia.

Kirja on ilmestynyt myös ruotsiksi nimellä *Åminne – Gårdens historia och restaureringen av karaktärsbyggnaden*.

## Lähteet
Metabolinen ekvivalentti

**Metabolinen ekvivalentti** (MET) eli lepoaineenvaihdunnan kerrannainen on liikunnan rasittavuutta ilmaiseva yksikkö. Yksi MET vastaa tuolissa levossa istuvan henkilön hapenkulutusta, joka on keskimäärin 3,5&nbsp;mL/kg/min. Energiankulutuksena tämä taas vastaa yhtä kilokaloria painokiloa kohden tunnissa. MET on käytössä useissa erilaisissa työhön ja kuntoon liittyvissä tutkimuksissa.

## Eri toimintojen MET-arvoja

## Lähteet

## Aiheesta muualla
*MET - energiankulutuksen ja fyysisen aktiivisuuden mittari Duodecim, 2015
Sarkomeeri

**Sarkomeeri** on lihaksen pienin toiminnallinen osa. Aivojen lähettämän supistumiskäskyn saavuttaessa lihassolun pienet kemialliset välisillat vetävät aktiini- ja myosiinifilamentteja toistensa lomaan, jolloin sarkomeeri lyhenee eli supistuu. Rinnakkain olevien sarkomeerien yhtäaikaisen lyhenemisen seurauksena koko lihassolu lyhenee.

## Katso myös
*Aktiini
*Myosiini

## Aiheesta muualla
*Solunetti: Sarkomeeri
Raimo Holopainen

**Raimo Tapani Holopainen** (30. toukokuuta 1948 Juuka – 28. elokuuta 2024 Laitila) oli suomalainen kansanedustaja ja poliitikko. Vuodesta 1973 hän oli Juuan avustava ulosottomies. Holopainen toimi kansanedustajana ajalla 1. maaliskuuta 1996 – 23. maaliskuuta 1999 edustaen Pohjois-Karjalan läänin vaalipiiriä ja kuului sosialidemokraattiseen eduskuntaryhmään. 

Eduskuntaan Holopainen nousi Kansaneläkelaitoksen johtajaksi siirtyneen Matti Puhakan seuraajana. Vuonna 2004 hänet valittiin Maskun kunnanvaltuuston jäseneksi. Hänellä oli työpaikka myös Varsinais-Suomen ulosottoviraston Salon toimipaikassa. 

## Lähteet
Etiopianluhtakana

**Etiopianluhtakana** (*Rougetius rougetii*) on itäafrikkalainen rantakana. Sen esiintymisalue kattaa Etiopian ja Eritrean. Félix Édouard Guérin-Méneville kuvaili lajin holotyypin Etiopiasta vuonna 1843.

## Lähteet
Riitta-Liisa Arranz

**Riitta-Liisa Arranz** (s. 14. huhtikuuta 1948 Helsinki) on suomalainen Suomen maaseudun puoluetta edustanut poliitikko. Arranz toimi kansanedustajana vuosina 1983–1987 edustaen Uudenmaan läänin vaalipiiriä ja kuului Suomen maaseudun puolueen eduskuntaryhmään.

Sanomalehti Ilkan mukaan vuoden 1983 vaaleissa Arranzin pääsyä kansanedustajaksi vauhditti hyvä tuuri. Kampanjan aikana hänellä oli vain yksi lehti-ilmoitus: "Otetaan lapsia perhepäivähoitoon." Arranz oli sukunimensä ansiosta ehdokaslistansa ensimmäinen. SMP sai vaaleissa suurvoiton, mutta Uudeltamaalta puuttui nimekäs kärkiehdokas. Siksi moni äänestäjä valitsi listalta ensimmäisen nimen, ja perhepäivähoitaja päätyi yhdeksi kaudeksi eduskuntaan.

## Lähteet
*Apu-lehti 2/1985

### Viitteet
Sydneyn yliopisto

**Sydneyn yliopisto** on yliopisto Sydneyssä. Vuonna 1850 perustettu oppilaitos on Australian vanhin yliopisto. Vuonna 2009 siellä opiskeli 47&nbsp;775 opiskelijaa, ja se oli Australian toiseksi suurin yliopisto.

Yliopiston pääkampus on keskellä laajaa puistoaluetta. Se on kokonaisuudessa saanut inspiraationsa Oxbridgeltä. Kampusalue sijaitsee Camperdownin ja Darlingtonin kaupunginosissa. Yliopistoon kuuluu myös sivukampuksia, joita se on liittänyt itseensä, kuten Sydneyn musiikkikonservatorio ja Sydney College of the Arts.

## Historia

Sydneyn yliopiston perustamislaki hyväksyttiin 1. lokakuuta 1850. William Wentworthin, joka oli yksi yliopiston perustajista, mukaan yliopiston merkitys olisi monien siirtokunnan tulevaisuuden johtajien kasvattaminen. Se toteutui vuonna 1901, kun Australian ensimmäiseksi pääministeriksi tuli yliopistosta valmistunut Edmund Barton. Ensimmäiset opiskelijat valittiin laitokseen kaksi vuotta myöhemmin, ja vuonna 1856 yliopistossa jaettiin ensimmäiset tutkintotodistukset. Koulu siirtyi nykyiselle paikalleen, kolme kilometriä Sydneyn keskusta lounaaseen, vuonna 1857. Vuonna 1874 yliopistossa perustettiin Australian ensimmäinen opiskelijaliitto. Sydneyn yliopisto oli edelläkävijä naisten hyväksymisessä. Se avasi ovensa naisille vuonna 1881, ensimmäisten joukossa maailmassa.

Sydneyn yliopistoa uudistettiin 1900-luvun alkupuoliskolla. Fyysisistä muutoksista vastasi yliopiston arkkitehdiksi vuonna 1919 nimetty Leslie Wilkinson. Ensimmäisen maailmansodan jälkeen yliopiston rakennetta muutettiin, kun sinne perustettiin kuusi uutta tiedekuntaa. Uusien tiedekuntien perustaminen koettiin tarpeelliseksi, kun yliopiston tarjoamien kurssien määrä oli moninkertaistanut 1900-luvun ensimmäisten vuosikymmenien aikana. Lisäkursseja oli alettu järjestää, kun Sydney tarvitsi lisää ammatillista koulutusta.

Vuonna 1990 yliopisto laajeni, kun Sydneyn musiikkikonservatorio ja Sydney College of the Arts liitettiin siihen.

## Tiedekunnat

Sydneyn yliopistoon kuuluu 16 tiedekuntaa:
*Arkkitehtuurin, muotoilun ja suunnittelun tiedekunta
*Eläinlääketieteellinen tiedekunta
*Farmasian tiedekunta
*Hammaslääketieteellinen tiedekunta
*Humanistinen tiedekunta
*Insinööritieteiden ja tietotekniikan tiedekunta
*Kasvatustieteiden ja sosiaalityön tiedekunta
*Kuvataiteiden tiedekunta (Sydney College of the Arts)
*Luonnontieteiden tiedekunta
*Lääketieteellinen tiedekunta (Sydney Medical School)
*Maanviljelyn, ruoan ja luonnonvarojen tiedekunta
*Musiikkikonservatorio
*Oikeustieteellinen tiedekunta (Sydney Law School)
*Sairaanhoidon tiedekunta (Sydney Nursing School)
*Taloustieteellinen ja liiketaloudellinen tiedekunta
*Terveystieteiden tiedekunta

## Lähteet

## Aiheesta muualla

*Yliopiston kotisivut
Jussi Ranta

**Jussi Yrjö Kalevi Ranta** (s. 13. marraskuuta 1947 Lauritsala) on suomalainen sosialidemokraattinen kansanedustaja ja poliitikko. Ranta toimi kansanedustajana yhteensä neljä vaalikautta vuosina 1983–1995 ja 1999–2003. Hän edusti Kymen vaalipiiriä ja kuului sosialidemokraattiseen eduskuntaryhmään. Ennen kansanedustajuuttaan ja edustajakausiensa välillä hän työskenteli Etelä-Karjalan seutukaavaliitossa, viimeksi kehittämisjohtajana.

## Lähteet

## Aiheesta muualla
* 
*
Meredith Willson

**Meredith Willson** (18. toukokuuta 1902 Mason City, Iowa &ndash; 15. kesäkuuta 1984 Santa Monica, Kalifornia) oli yhdysvaltalainen säveltäjä, yhtyeenjohtaja, lauluntekijä ja multi-instrumentalisti.

Willson oli 1920-luvulla jäsenenä John Philip Sousan yhtyeessä, jonka jälkeen hän liittyi New Yorkin filharmonikkoihin. 1930-luvulla hän oli San Franciscossa radioaseman musiikkivastaavana. Tuona aikana hän sävelsi musiikin elokuviin *[[Diktaattori (elokuva)|Diktaattori]]* (1940) ja *[[Nainen ei armoa antanut]]* (1941), joista kummastakin hän oli ehdolla parhaan musiikin Oscar-palkinnon saajaksi.

Willsonilla oli oma radio-ohjelmansa 1940-luvun puolestavälistä alkaen, jonka loppumusiikkina esitetty kappale "May the Good Lord Bless and Keep You" myi yli miljoona kappaletta vuonna 1950. Vuonna 1957 Willson sai Tony-palkinnon Broadway-musikaalista *The Music Man* (1957), jonka pohjalta tehtiin myöhemmin elokuva *[[Musiikkimies]]*. Hänen muita musikaalejaan ovat *Unsinkable Molly Brown* (1960) ja *Here's Love* (1963).

Willson kirjoitti kaksi omaelämäkerrallista teosta, joista *And There I Stood With My Piccolo* julkaistiin vuonna 1948 ja *But He Doesn't Know The Territory* 1959. Willson on saanut tähden Hollywood Walk of Famelle.

## Lähteet

## Aiheesta muualla
* 
*
Al-Anfal-kampanja

**Al-Anfal-kampanja** (‎, tunnettu myös nimellä *operaatio Anfal*, ”saalis”) oli Saddam Husseinin johtaman Irakin hallituksen kansanmurhakampanja, joka oli suunnattu Irakin Kurdistanin kurdeja vastaan. Sen johtohahmona vaikutti Ali Hassan al-Majid, jonka kurdit nimesivät Kemikaali-Aliksi. Hän allekirjoitti kesäkuussa 1987 määräyksen, jonka mukaan ”Lainkäyttövaltansa sisällä, aseistettujen joukkojen pitää tappaa jokainen ihminen tai eläin näillä alueilla”.

Kampanja sai nimensä Koraanin Surat al-Anfalista, jota Irakin entinen Baathist-hallinto käytti koodinimenä vakavissa hyökkäyksissä peshmerga-kapinallisia (kurditaistelijoita) ja pääasiassa siviilikurdiväestöä vastaan Pohjois-Irakissa, jotka suoritettiin vuosien 1986 ja 1989 välillä. Vuoteen 1988 mennessä arviolta 4&nbsp;000 kylää oli tuhottu, 180&nbsp;000 ihmistä tapettu ja 1,5 miljoonaa karkotettu. Kuuluisin operaation joukkosurma oli 5&nbsp;000 kurdin, lähinnä siviilin kaasuttaminen hengiltä Halabjan kylässä käyttäen taistelukaasuja 16. maaliskuuta 1988.

## Lähteet
Osmo Kurola

**Osmo Aarne Kurola** (s. 20. huhtikuuta 1948 Raahe) on suomalainen juristi, poliitikko ja virkamies. Kurola toimi kansanedustajana vuosina 1995–1999 edustaen Lapin läänin vaalipiiriä ja kuului Kansallisen Kokoomuksen eduskuntaryhmään. Ennen kansanedustajuuttaan hän työskenteli Rovaniemen tuomiokunnan, Rovaniemen hovioikeuden, Rovaniemen kihlakunnan rekisteritoimiston ja Lapin lääninhallituksen palveluksessa ja oli Rovaniemen kaupunginvaltuustossa.

## Lähteet
Ruanda olympialaisissa

**[[Ruanda]]** osallistui olympialaisiin ensimmäisen kerran Los Angelesissa 1984, ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut.

Ruandalaisurheilijat ovat kilpailleet olympialaisissa judossa, pyöräilyssä, uinnissa ja yleisurheilussa. Maa ei ole saanut yhtään olympiamitalia. Pistesijalle, eli kahdeksan parhaan joukkoon, on yltänyt kestävyysjuoksija Mathias Ntawulikura, joka oli kahdeksas miesten 10&nbsp;000 metrillä Atlantassa 1996.

## Lähteet

## Aiheesta muualla
*Ruandan esittely Kansainvälisen olympiakomitean sivustolla
Konstantīns Pēkšēns

**Konstantīns Pēkšēns** (3. maaliskuuta 1859 − 23. kesäkuuta 1928) oli latvialainen arkkitehti. Pēkšēns suunnitteli rakennuksia kansallisromanttisen ja uusrenessanssisen tyylin mukaisesti. Yksi tunnettu hänen suunnittelemansa rakennus on Bērgsin basaarit. Yhteensä hän suunnitteli yli 250 rakennusta..

## Elämäkerta

Konstantīns Pēkšēns syntyi 3. maaliskuuta 1859 Mazsalacan kylässä. Hänen vanhempansa olivat maanviljelijöitä, mutta vuonna 1869 perhe muutti Riian kaupunkiin. Pēkšēns meni opiskelemaan Riian polytekniseen instituutiin ja valmistui sieltä vuonna 1885 arkkitehdiksi. Hän työskenteli aluksi  John Friedrich Baumannin arkkitehtitoimistolle, mutta aloitti sittemmin oman toimistonsa. 1800-luvun lopussa hän suunnitteli eklektisiä uusrenessanssisia rakennuksia, mutta 1900-luvun alussa hän alkoi suunnitella jugend-tyylisiä rakennuksia. Arkkitehdin työnsä ohella hän osallistui Selonia-järjestön toimintaan ja toimi myös Riian arkkitehtien liitossa. Pēkšēns kuoli 23. kesäkuuta 1928.

## Lähteet
Charley Chase

**Charley Chase** (synt. **Charles Parrot**, 20. lokakuuta 1893 Baltimore, Maryland &ndash; 20. kesäkuuta 1940 Hollywood, Kalifornia) oli yhdysvaltalainen näyttelijä, käsikirjoittaja ja elokuvaohjaaja. 

Chase aloitti esiintymisen vaudevillessa ja siirtyi elokuviin vuonna 1913. Aluksi hän näytteli Al Christien tuottamissa komedioissa, mutta siirtyi niistä pian Mack Sennettin Keystone Picturesille. Keystonella ollessaan Chase myös ohjasi elokuvia, ja 1921 hän siirtyi ohjaajaksi Hal Roachin palvelukseen. Vuonna 1923 hän aloitti taas näyttelemisen ja otti tuolloin nimekseen näyttelijänä sukunimen Chase, jotta pystyisi pitäämään näyttelemisen erossa roolistaan ohjaajana, jota hän teki Parrottina. Näyttelijänä Chasesta tuli mykkäelokuvien aikakaudella eräs Roachin suosituimmista tähdistä, ja hän myös onnistui siirtymään menestyksekkäästi äänielokuviin. Hänen tunnetuimpiin elokuviinsa kuuluu vuonna 1933 valmistunut *[[Päivänpaisteisia pässinpäitä]]*, jonka pääosia näyttelivät Ohukainen ja Paksukainen.

Chasen sopimus Roachin kanssa päättyi 1936, ja hän siirtyi Columbia Picturesin palvelukseen. Näyttelemisen ohessa Chase myös ohjasi muun muassa The Three Stoogesien lyhytelokuvia. Chase kuoli sydänkohtaukseen vuonna 1940. Hän on saanut tähden Hollywood Walk of Famelle.

## Lähteet

## Aiheesta muualla

*
Osittaisfunktio

**Osittaisfunktio** on funktion \mathbf{}f :A\to B yleistys, joka liittää jokaiseen lähtöjoukon \mathbf{}A alkioon \mathbf{}a **enintään** yhden maalijoukon \mathbf{}B alkion, jota merkitään \mathbf{}f(a), **jos** tämä \mathbf{}a:n liitettävä alkio on olemassa. Kyseessä on siis tavallisen funktion yleistys, sillä tavallinen funktio liittää jokaiseen joukon \mathbf{}A alkioon \mathbf{}a **tarkalleen** yhden joukon \mathbf{}B alkion \mathbf{}f(a), mutta funktion osittaisuus sallii sen, että joillakin \mathbf{}A:n alkioilla \mathbf{}a tällaista siihen \mathbf{}f-liitettävää \mathbf{}B-joukon alkiota ei ole. ("liitettäviä on nyt yhden sijaan nolla kappaletta.") Tällaisilla alkioilla \mathbf{}a sanotaan, että \mathbf{}f(a) ei ole määritelty, ja toisinaan tämä ilmoitetaan merkinnällä

\mathbf f(a)=\uparrow .

Niitä joukon \mathbf{}A alkioita, joilla \mathbf{} f(a) on määritelty, kutsutaan yhdessä funktion \mathbf{} f määrittelyjoukoksi, jota voidaan merkitä esimerkiksi symbolilla \mathbf{}A^{'}. Tavallisilla funktioilla \mathbf{}A^{'}=A eli määrittelyjoukko ja lähtöjoukko yhtyvät, mutta yleensä \mathbf{}A^{'}\subset A eli määrittelyjoukko on pienempi ja sallittua on myös sekin, että \mathbf{}A^{'}=\emptyset  eli \mathbf{}f(a) ei ole määritelty missään joukon \mathbf{}A pisteessä.

## Esimerkkejä

1)

Funktio \mathbf{}f: \{a,b,c,d\}\to \{x,y,z\}, joka on määritelty niin, että \mathbf{}f(a)=\uparrow ,f(b)=x, f(c)=z ja \mathbf{}f(d)=\uparrow  eli arvoilla \mathbf{}a ja \mathbf{}d funktio \mathbf{}f ei ole määritelty.

2)

Funktio \mathbf{}f: \mathbb{N}\to \mathbb{N}, missä \mathbf{}f(n)=\sqrt{n}, on määritelty tarkalleen silloin, kun \mathbf{}n on neliö eli kuuluu joukkoon \mathbf{}\{0^2, 1^2, 2^2, 3^2, 4^2, 5^2,\cdots \}, sillä tarkalleen tällöin neliöjuuri kuuluu luonnollisten lukujen joukkoon, joka on nyt otettu maalijoukoksi.

3)

Laskennan teoriassa funktioita lasketaan Turingin koneella niin, että syötteellä \mathbf{}n kone suoritettuaan äärellisen määrän laskenta-askelia kirjoittaa tulosteen, joka määritellään käytetyn Turingin koneen määräämän funktion \mathbf{}f(n)-arvoksi. Kuitenkin useilla Turingin koneilla käy niin, että joillakin syötteillä alkanut laskenta ei pysähdy koskaan, tuloste jää näin saamatta ja \mathbf{}f(n) jää siis määrittelemättömäksi kyseisellä koneella näillä syötteillä.
Dick Haymes

**Richard Benjamin Haymes** (13. syyskuuta 1918 Buenos Aires – 28. maaliskuuta 1980 Los Angeles) oli argentiinalainen laulaja ja näyttelijä. Hän kävi koulunsa Ranskassa, Sveitsissä ja Englannissa ja muutti Yhdysvaltoihin vuonna 1936. Haymes aloitti siellä ensin radiokuuluttajana. Hän siirtyi pian laulajaksi ja esiintyi muun muassa Tommy Dorseyn, Harry Jamesin ja Benny Goodmanin orkestereissa. Kahdessa ensimmäisessä hän korvasi laulajana Frank Sinatran.

Vuonna 1943 Haymes solmi elokuvasopimuksen 20th Century Foxin kanssa ja näytteli pääosan useissa elokuvissa, mutta ei koskaan saavuttanut suurta suosiota näyttelijänä. Toisen maailmansodan aikana Haymes rekisteröityi ulkomaalaiseksi välttääkseen asepalveluksen ja luopui oikeudestaan tulla Yhdysvaltain kansalaiseksi. Haymesin palatessa Lontoosta 1953 hänet karkotettiin maasta. Karkotuspäätös peruttiin myöhemmin, mutta Haymesin ura ei koskaan palannut ennalleen.

Haymes oli kuudesti naimisissa. Hänen puolisoitaan olivat muun muassa näyttelijät Joanne Dru, Rita Hayworth ja Nora Eddington ja laulaja Fran Jeffries. Haymes on saanut tähden Hollywood Walk of Famelle.

## Lähteet

## Aiheesta muualla
Cecil Brown

**Cecil Brown** (14. syyskuuta 1907 &ndash; 25. lokakuuta 1987 Los Angeles, Kalifornia) oli yhdysvaltalainen toimittaja. Hän oli yksi Murrow’s Boysina tunnetun radiotoimittajaryhmän jäsenistä, jotka Edward R. Murrow palkkasi CBS:lle toisen maailmansodan alkaessa raportoimaan Euroopan tapahtumista. Brown aloitti tehtävässään helmikuussa 1940 vastuualueenaan Italian tapahtumista uutisointi. Myöhemmin hänet karkotettiin Italiasta, ja hän siirtyi raportoimaan sotatapahtumista muun muassa Jugoslaviassa, Unkarissa, Syyriassa, Egyptissä, Kreetalla ja Libyassa.

Brown lähti 8. joulukuuta 1941 mukaan taisteluristeilijä *[[HMS Repulse (1916)|HMS Repulsen]]* matkalle, jonka tarkoituksena oli kohdata Malesiaan matkalla olleet japanilaisalukset. *Repulse* joutui kuitenkin japanilaisten lentokoneiden upottamaksi. Brown pelastettiin merestä, ja hän päätyi lopulta Australiaan. Myöhemmin hän raportoi muun muassa japanilaisten pommituksista Jaavan saarella. Toisen maailmansodan jälkeen Brown palasi Eurooppaan. Hän raportoi Korean sodasta vuonna 1952 ja vuosina 1958&ndash;1962 hän oli NBC:n Itä-Aasian toimituspäällikkönä. Palattuaan Yhdysvaltoihin hän siirtyi KCET:n palvelukseen ja toimi opettajana. Brown jäi eläkkeelle 1980.

Brown sai Peabody-palkinnon ja hänellä on tähti Hollywood Walk of Famella.

## Lähteet
David Janssen

**David Janssen** (synt. **David Harold Meyer**, 27. maaliskuuta 1931 Naponee, Nebraska &ndash; 13. helmikuuta 1980 Malibu, Kalifornia) oli yhdysvaltalainen näyttelijä.

Jansen solmi vuonna 1950 sopimuksen Universalin kanssa. Hänen tuon ajan elokuviinsa kuuluvat muun muassa *[[Francis kadettikoulussa]]* (1952) ja *[[Helvettiin ja takaisin]]* (1955). Janssen sai vuonna 1957 nimiroolin etsiväsarjassa *[[Richard Diamond, Private Detective]]*. Hän näytteli sarjassa kolmen vuoden ajan. Vuosina 1963&ndash;1967 Janssen näytteli pääroolin tohtori Richard Kimblenä televisiosarjassa *[[Takaa-ajettu (televisiosarja)|Takaa-ajettu]]*, mistä roolista hän sai Golden Globe -palkinnon. Jansen on saanut tähden Hollywood Walk of Famelle.

## Lähteet
Mjasištšev M-50

**Mjasištšev M-50** () oli neuvostoliittolainen strategisen ylisoonisen pommikoneen prototyyppi, jonka ensilento lennettiin 27. lokakuuta 1959. Koneita valmistettiin kaksi kappaletta, joista toinen, ensimmäisestä muun muassa miehistön määrässä ja voimalaitteissa eroava prototyyppi sai tunnuksen M-52. Kyseistä konetta ei ehditty koelentää ennen projektin peruuttamista. M-50 on esillä Moninon ilmailumuseossa, M-52 romutettiin 1970-luvulla.

## Tekniset tiedot (M-50A)

* miehistö: kaksi
* pituus 57,5 m
* kärkiväli 35,1 m
* korkeus 8,3 m
* siipipinta-ala 291 m²
* tyhjäpaino 85&nbsp;000 kg
* lentopaino 175&nbsp;000 kg
* suurin lentoonlähtöpaino 200&nbsp;000 kg
* 4 moottoria, 130&nbsp;000 N Solovjov D-15 -suihkumoottorit
* suurin nopeus 1&nbsp;950 km/h
* matkalentonopeus 1&nbsp;500 km/h
* kantama 7&nbsp;400 km
* lakikorkeus 16&nbsp;500 m
* siipikuormitus 602 kg/m²
* teho-massasuhde 0,3
* pommikuorma 30&nbsp;000 kg

## Lähteet

## Aiheesta muualla
* http://www.aviation.ru/Mya/#50
Papua-Uusi-Guinea olympialaisissa

**[[Papua-Uusi-Guinea]]** osallistui olympialaisiin ensimmäisen kerran Montrealissa 1976. Seuraavista kesäkisoista se jäi pois, mutta on ollut mukana kaikissa kesäolympialaisissa Los Angelesista 1984 lähtien. Talviolympialaisiin maa ei ole osallistunut.

Papua-Uusi-Guinea ei ole saavuttanut yhtään olympiamitalia. Pistesijalle, eli kahdeksan parhaan joukkoon, ovat yltäneet painonnostaja Dika Toua, joka oli naisten höyhensarjassa kuudes Ateenassa 2004 ja seitsemäs Pekingissä 2008, uimari Ryan Pini, kahdeksas miesten 100 metrin perhosuinnissa 2008 sekä painonnostaja Morea Baru, kuudes miesten höyhensarjassa Rio de Janeirossa 2016.

## Lähteet
Audacious

**Audacious** tarkoittaa muun muassa seuraavia

*Audacious, mediasoitinohjelma
*USS Audacious (NCC-60650), Star Trek -universumin avaruusalus
;Yhdysvaltain laivasto
* USS Audacious (1913), kuljetusalus
* USNS Audacious (T-AGOS-11), Stalwart-luokan tutkimusalus
;Britannian kuninkaallinen laivasto
*Audacious-luokka (taistelulaiva), taistelulaivaluokka
*Audacious-luokka (lentotukialus), lentotukialusluokka
*HMS Audacious (1785), Edgar-luokan 74 -tykkinen kolmannen luokan linjalaiva
*HMS Audacious (1869), Audacious-luokan taistelulaiva
*HMS Audacious (1912), King George V-luokan taistelulaiva
*HMS Audacious (S122), Astute-luokan sukellusvene
Asessorin naishuolet (vuoden 1958 elokuva)

**Asessorin naishuolet** on Lasse Pöystin ohjaama suomalainen komediaelokuva vuodelta 1958. Se perustuu Agapetuksen romaaniin *[[Asessorin naishuolet (romaani)|Asessorin naishuolet]]* (1935), josta myös Toivo Särkkä ja Yrjö Norta ovat ohjanneet elokuvan *[[Asessorin naishuolet (vuoden 1937 elokuva)|Asessorin naishuolet]]* vuonna 1937.

Elokuvan käsikirjoituksen ovat tehneet Hannes Häyrinen ja Lasse Pöysti, ja sen pääosissa näyttelevät Elina Pohjanpää, Elna Hellman, Hannes Häyrinen, Lasse Pöysti, Rauha Rentola ja Toivo Mäkelä.

Tarinassa tapoihinsa pinttynyt hajamielinen asessori Alfred Haaravirta (Hannes Häyrinen) menettää kotiapulaisensa eikä tahdo selviytyä ilman tätä, vaan joutuu kommelluksiin ja sekaannuksiin. Hän kirjoittaa nuoruusystävälleen Matilda Bybomille ja pyytää häntä kotiapulaisekseen, mutta Bybom luulee, että kyse on kosinnasta, ja kommellukset seuraavat toisiaan. Asessorin veljentyttären ja taidemaalarin romanssi sen sijaan sujuu sutjakkaasti.

## Näyttelijät

## Lähteet
Ekström

**Ekström** on muun muassa seuraavien henkilöiden sukunimi:

* Andreas Ekström (s. 1975), ruotsalainen kirjailija ja toimittaja
* Anna Ekström (s. 1959), ruotsalainen poliitikko ja ministeri
* Arthur Ekström (1899–1991), suomenruotsalainen kirjailija
* Emma Meissner, o.s. Ekström (1866–1942), ruotsalainen oopperalaulaja
* Esther Ekström (1899–1955), suomenruotsalainen kirjailija
* Fritz Walter Ekström (1871–1920), suomalainen juristi, professori
* Hanna Ekström (s. 1972), suomalainen jalkapalloilija
* Holger Ekström (1901–1979), suomalainen kauppias, yrittäjä ja yritysjohtaja, kauppaneuvos
* Ivar Ekström (1891–1971), suomalainen metsäteknikko ja valokuvaaja
* Jussi Ekström (s. 1988), suomalainen jalkapalloilija
* Lars Ekström (s. 1963), suomalainen koripalloilija ja valmentaja
* Lars Ekström (s. 1956), ruotsalainen säveltäjä
* Martin Ekström (1887–1954), ruotsalainen ammattisotilas ja seikkailija
* Mattias Ekström (s. 1978), ruotsalainen kilpa-autoilija
* Miika Ekström (s. 1984), suomalainen jalkapalloilija
* Märta Ekström (1899–1952), ruotsalainen näyttelijä
* Nikolai Ekström (1858–1926), suomenruotsalainen kirjailija
* Olof Johan Ekström (1819–1995), suomalainen lääninsihteeri, laamanni ja valtioneuvos
* Per Ekström (1844–1935), ruotsalainen taiteilija
* Rudolf Ekström (1895–1971), suomalainen painonnostaja
* Saara Ekström (s. 1965), suomalainen taiteilija
* Sanny Ekström (1869–1920), suomalainen kirjastonhoitaja ja runoilija
* Torsten Ekström (1926–2015), suomalainen graafikko, postimerkkien ja seteleiden suunnittelija
* Yngve Ekström (1913–1988), ruotsalainen huonekalusuunnittelija, kuvanveistäjä ja arkkitehti.
Kantrikustaa

**Kantrikustaa** oli suomalainen gospel-yhtye, jonka levyttämistä kappaleista tunnetuin on ”Tuu mun vaimoksen”. Yhtye toimi aktiivisesti vuodesta 1978 vuoteen 1983.

## Kokoonpano
* Teppo Nuorva – laulu, kitara
* Seppo Wuolio – laulu, akustinen kitara
* Harri Rantanen – basso, dobro, mandoliini, huuliharppu
* Markku Hämäläinen – rummut
* Petri Tiusanen – koskettimet
* Jyrki Ojalainen – viulu

## Diskografia
* *Traktorilla taivaaseen* (1979)
* *Kulisseja* (1982)

## Lähteet

## Aiheesta muualla
*
Audacity

** Audacity** tarkoittaa muun muassa seuraavia:

*Audacity,  äänieditointiohjelma
*HMS ''Audacity'', Britannian kuninkaallisen laivaston saattuetukialus
*MV ''Audacity'', brittiläinen kauppa-alus
**The Audacity of Hope*, suom. *[[Rohkeus toivoa]]*, Barack Obaman teos vuodelta 2006
Markku Lehtosaari

**Markku Antero Lehtosaari** (s. 8. marraskuuta 1947 Sääminki) on suomalainen matkailuyrittäjä ja poliitikko. Lehtosaari toimi kansanedustajana kolme vaalikautta vuosina 1987–1999 edustaen Mikkelin läänin vaalipiiriä ja kuului Suomen Keskustan eduskuntaryhmään. Lehtosaari oli myös Savonlinnan kaupunginvaltuuston jäsen vuosina 1976–1992, josta ajasta hän toimi valtuuston puheenjohtajana vuosina 1985–1992.

Vuonna 2000 Markku Lehtosaarelle myönnettiin kunnallisneuvoksen arvonimi.

## Lähteet
Uxbridge

**Uxbridge** voi tarkoittaa seuraavia:

* Uxbridge, kaupunginosa Lontoon länsilaidalla
* Uxbridge, kaupunki Massachusettsissa, Yhdysvalloissa
* Uxbridge, kaupunki Ontariossa, Kanadassa
Rassirevonhäntä

**Rassirevonhäntä** (*Amaranthus palmeri*) on kasvilaji revonhäntien suvussa. Se kasvaa alkuperäisenä Yhdysvalloissa ja Meksikossa. Lajia on käytetty siellä laajasti ravintokasvina ennen eurooppalaisten tuloa.

Rassirevonhäntä on aikaisemmin ollut ruokakasvi, mutta nykyisin se on rikkakasvi. Siitä on muodostunut Monsanton Roundupia eli glyfosaattia kestäviä kantoja.

## Ulkonäkö ja koko
Rassirevonhäntä kasvaa 0,2–2,2 metriä korkeaksi. Sen lehdet ovat 5–8 cm pitkät ja vinoneliömäiset. Pienet kukat ovat pitkissä ja kapeissa tähkissä. Hedelmänä on sileä kota. Rassirevonhäntä on kaksikotinen, sen hede- ja emikukat ovat eri yksilöissä. 

## Lähteet

## Aiheesta muualla
*Kasviatlas: Rassirevonhäntä (''Amaranthus palmeri'')
*ITIS: ''Amaranthus palmeri'' 
*United States Department of Agriculture (USDA): ''Amaranthus palmeri'' 
*Flora of North America: ''Amaranthus palmeri''
Tuula Ikonen-Graafmans

**Tuula Sisko Kaarina Ikonen-Graafmans** (e. **Ikonen**, e. **Kuittinen**, s. 22. kesäkuuta 1947 Nurmes) on suomalainen poliitikko. Hän toimi kansanedustajana vuosina 1991–1995 edustaen Pohjois-Karjalan läänin vaalipiiriä ja kuului Suomen Keskustan eduskuntaryhmään. Kansanedustajavuosinaan hän käytti nimeä Tuula Kuittinen. Kun hänet valittiin kansanedustajaksi, hän asui Juuassa ja toimi Pohjois-Karjalan lääninhallituksessa muun muassa terveydenhuollon tarkastajana. Edustajakauden jälkeen hän toimi lääninhallituksessa sosiaali- ja terveysosastossa muun muassa projektikoordinaattorina. 
Hän on Juuan kunnanvaltuuston jäsen (2008–).
## Lähteet
Digitaalinen filosofia

**Digitaalinen filosofia** on filosofinen ja kosmologinen suuntaus, jonka puolestapuhujat ovat matemaatikoita ja teoreettisia fyysikoita, kuten esimerkiksi Gregory Chaitin, Edward Fredkin, Stephen Wolfram sekä Konrad Zuse.

Digitaalinen filosofia kehitettiin aikaisemmin kuin **digitaalinen fysiikka** (molemmat termit ovat Fredkinin peruja), joka esittää perusteet soluautomaatti-teorialle. Erityisesti digitaalinen fysiikka olettaa, että maailmankaikkeus on jättiläismäinen Turing-vahva soluautomaatti.

Digitaalinen filosofia on moderni uudelleentulkinta Gottfried Leibnizin metafysiikasta, joka korvaa Leibnizin monadin näkökannoillaan soluautomaatista. Digitaalisesta filosofiasta on olemassa monia muunnoksia, mutta useimmat niistä ovat digitaalisia teorioita, jotka esittävät kaiken fyysisen todellisuuden ja mentaaliset toiminnot digitaalisena informaation prosessointina.
Lea Mäkipää

**Lea Kaarina Mäkipää** (s. 6. toukokuuta 1947 Kihniö) on suomalainen poliitikko. Hän toimi kansanedustajana vuosina 1983–1995 ja 2011–2019 sekä Suomen maaseudun puolueen varapuheenjohtajana vuosina 1985–1990.

## Elämä

Kun SMP:n alun perin seitsemänhenkinen eduskuntaryhmä hajosi vaalikauden 1991−1995 aikana useaan keskenään kilpailleeseen ryhmittymään, viimeisiksi SMP:n kansanedustajiksi jäivät Lea Mäkipää, Marita Jurva ja Raimo Vistbacka. Mäkipää ja Jurva putosivat eduskunnasta vuoden 1995 vaaleissa.

Mäkipää on ollut Kihniön kunnanvaltuuston puheenjohtaja. Vuosina 2016–2019 Mäkipää oli Yleisradion hallintoneuvoston jäsen.

Kesäkuussa 2017 Mäkipää siirtyi Perussuomalaisista irtautuneen Sinisen tulevaisuuden jäseneksi.

## Vaalimenestys
Mäkipää kuului Kihniön kunnanvaltuustoon vuosina 1981–2021. Hän edusti aluksi SMP:tä ja sittemmin perussuomalaisia. Vuoden 2021 vaaleissa hän ei enää asettunut ehdolle. Kansanedustajana Mäkipää toimi vuosina 1983–1995 ja uudestaan vuosina 2011–2019. Vuoden 2011 vaaleissa hän sai 23:nneksi eniten ääniä koko Suomessa. Vuoteen 2015 mennessä hän oli kuitenkin menettänyt kolmanneksen kannatuksestaan eikä asettunut enää ehdolle vuoden 2019 eduskuntavaaleissa.

## Näkemykset
### Seksuaali- ja sukupuolipolitiikka
Mäkipää äänesti eduskunnassa sukupuolineutraalia avioliittolakia vastaan marraskuussa 2014.

## Lähteet

## Aiheesta muualla
*
Arto Lapiolahti

**Arto Kalervo Lapiolahti** (s. 28. huhtikuuta 1947 Vaasa) on suomalainen kansanedustaja ja poliitikko. Lapiolahti toimi kansanedustajana vuosina 1987–1991 ja uudelleen 1997–1999, jolloin hän nousi eduskuntaan varasijalta Teknisten liiton johtoon siirtyneen kansanedustaja Ilkka Joenpalon tilalle. Kansanedustajana Lapiolahti edusti Hämeen läänin eteläistä vaalipiiriä ja kuului Sosiali­demo­kraattiseen eduskuntaryhmään.

## Lähteet
Lapinraja

**Lapinraja** eli **Lapin ja Lannan raja** tarkoittaa historiallista rajavyöhykettä suomalaisen ja ruotsalaisen talonpoikaisasutuksen ja saamelaisasutuksen välillä. Lapinrajalta alkoivat saamelaisten käyttämät alueet; talonpojat eivät saaneet asettua sen taakse asumaan eivätkä edes metsästää tai kalastaa alueella ilman saamelaisten lupaa. Rajantakaiset alueet eivät myöskään kuuluneet linnalääneihin. Rajaa ei ollut merkitty karttaan tai maastoon, vaan sen sijainti säilyi paikallisena perimätietona. Lapinrajan tarkka sijainti oli usein riitelyn kohteena ja aiheesta käytiin paljon käräjiä. Esimerkiksi 1672 Kemin kesäkäräjillä alkoi oikeudenkäyntien sarja kemijärveläisten talonpoikien sekä Sodankylän ja Keminkylän lappalaisten välillä rajan sijainnista, joka päättyi lopullisesti lappalaisten eduksi vasta 1724.

Saamelaisten ahkerasta käräjöinnistä huolimatta raja siirtyi kuitenkin pikkuhiljaa pohjoisemmaksi talonpoikaisen asutuksen levitessä. Esimerkiksi Tornionjokilaaksossa lapinraja sijaitsi 1400-luvulla Pellon yläpuolella, mutta vuonna 1584 kuningas Juhana III vahvisti lapinrajan Muonionjoen Sonkamuotkan kohdalle, nykyisen Enontekiön kunnan etelärajalle.

Uuden ajan alussa suurvaltapolitiikka johti rajalinjan merkityksen vähenemiseen. Lanta kuului Ruotsille, joka laajensi valtapiiriään levittämällä talonpoikaista suomalaisasutusta, tavoitteena vahventaa otettaan Lapinmaasta venäläisten (jotka myös verottivat lappalaisia) vaikutusvaltaa vastaan. Uusia alueita raivanneet kaskiviljelijät saivat sekä virallisia että tosiasiallisia helpotuksia ja vapautuksia raskaina pidetyistä veroista, sotaväenotoista ja muista yhteiskunnan rasitteista. Usein vapautuksia luvattiin tietyksi aikaa, toisinaan taas virkamies ei edes tavoittanut uudisasukkaita vuosikausiin. Nämä helpotukset myötävaikuttivat maanviljelyn levittäytymiseen ilmaston kannalta entistä epäsuotuisemmille seuduille. Raja määriteltiin viimeksi juridisesti vuonna 1795, mutta silloin se oli jo pitkälti menettänyt merkityksensä saamelaisen ja suomalaisen asutuksen ja elinkeinojen yhtenäistyessä. Vuodesta 1809 sekä (Suomen) Lappi että (Suomen) Lanta kuuluivat samaan hallintoon; osaksi Venäjään kuuluvaa Suomen suuriruhtinaskuntaa.

Vanha lapinraja ei ole yhtenevä sen enempää nykyisen Lapin maakunnan, saamelaisalueen kuin poronhoitoalueenkaan etelärajan kanssa; sen sijaan Lapin historiallisen maakunnan rajan voi joiltain osin sanoa perustuvan vanhaan lapinrajaan. Kuitenkin tämäkin raja muuttui historiallisena aikana useaan otteeseen, ja näin raja kuvastaa vain pitkän ja monivaiheisen kehityksen viimeisintä vaihetta.

## Lähteet
Fira (yritys)

**Fira Oy** on suomalainen rakennusalan palveluyritys, jonka pääkonttori sijaitsee Vantaalla. Yritys on perustettu Seinäjoella vuonna 2002, ja sen toimitusjohtajana toimii Esa Mäki. 

Fira on rakentamisen palveluyhtiö, jonka rakentamisen palveluihin kuuluu asunto-,  toimitila- sekä korjausrakentaminen ja putkiremontit. Vuonna 2024 konsernin liikevaihto oli noin 250 miljoonaa euroa. Fira työllistää noin 300 henkilöä. 
## Lähteet

## Aiheesta muualla
* Fira Oy:n verkkosivut
Pekka Kivelä

**Pekka Olavi Kivelä** (s. 3. marraskuuta 1946 Tampere) on suomalainen poliitikko. Kivelä oli Kansallisen Kokoomuksen puoluesihteeri vuosina 1989–1995 ja toimi kansanedustajana ajalla 1.&nbsp;elokuuta&nbsp;1993 – 23.&nbsp;maaliskuuta&nbsp;1995 noustuaan eduskuntaan Ympäristöministeriön ylijohtajaksi siirtyneen kansanedustaja Jouni J. Särkijärven varamiehenä. Kansanedustajana Kivelä edusti Uudenmaan läänin vaalipiiriä.

Pekka Kivelän isä oli kansanedustajana vuosina 1945–1948 toiminut Mannerheim-ristin ritari Eero Kivelä.

## Lähteet
Juhani Tuomaala

**Ilpo Kari Juhani Tuomaala** (18. lokakuuta 1946 Seinäjoki – 25. huhtikuuta 2016 Kurikka) oli suomalainen poliitikko. Hän oli Keskustan kansanedustaja Vaasan läänin vaalipiiristä vuosina 1975–1987. Koulutukseltaan Tuomaala oli hallintotieteiden maisteri. Hän toimi Yleisradion suunnittelusihteerinä 1973–1974 ja Kurikan yritysasiamiehenä 1977–1988.

Juhani Tuomaalan isä oli kansanperinteen kerääjä, kotiseutuneuvos Väinö Tuomaala.

## Lähteet
Tommi Vuorinen

**Tommi Vuorinen** (s. 16. marraskuuta&nbsp;1973 Köyliö) on suomalainen karikatyristi, kuvittaja ja yo-urheilumarkkinointimerkonomi. Hän on tehnyt humoristisia karikatyyrimuotokuvia, joista ensimmäinen 1990-luvun taitteessa kuvasi kolmiloikkaaja Heli Krugeria.

Vuorisen kuvia on ilmestynyt Ilta-Sanomissa, Kauppalehti Optiossa ja Kakkosen *Se on siinä* -visailussa. Vuorinen on tehnyt karikatyyripelikorttisarjoja: *Valtapeli 2000* (1999), *Musiikin virtuoosit* (2002), *Urheilun tähdet* (2003), *Rahamaailman pelurit* (2005), *Tappara Legendat* (2005), Radio Novan pelikortit (2006) ja *Ilves Ikonit* (2009). Lisäksi hän on tehnyt eläinmuotokuvin kuvitetun lemmikkituotesarjan, johon kuuluu avaimenperiä, magneetteja, mukeja ja minipaitoja koira- ja kissaroduista.

Pituushyppääjänä Vuorisella on Suomen hallimestaruus 1997, hän oli samana vuonna myös Suomi–Ruotsi-maaottelussa. Vuorisen ennätys on 750 cm. Vuorinen on ollut myös Suomen stand up -koomikko 2000 -kilpailun finalisti ja Pirkanmaan nuorten yrittäjien puheenjohtaja.

## Liiketoiminta

Vuorisella on kaksi yritystä, ViestiVuori 1998 alkaen ja The Heads International Oy 2005 alkaen. Tommi Vuorinen on esiintynyt julkisuudessa pyramidihuijaus Onecoinin Suomen maajohtajana. Vuorinen lakkasi vastaamasta median ja asiantuntijoiden Onecoiniin liittyviin viesteihin sekä haastattelupyyntöihin kesällä 2016. Tammikuussa 2018 Onecoin todettiin pyramidihuijaukseksi ja yrityksen päämaja ratsattiin operaatiossa, johon osallistui Bulgarian poliisi, Saksan poliisi sekä Europol. Radio Rockin aamushown haastattelussa Vuorinen sanoi olleensa mukana pyramidihuijaukseksi paljastuneessa T6-pokerissa.

## Lähteet
Kivimaan kaivos

**Kivimaan kultakaivos** toimi Tervolan Sivakkajoella 1969–1970. Kaivoksesta louhittiin 18 587 tonnia malmia joka sisälsi 2.0 grammaa kultaa tonnissa malmia. Malmin kuparipitoisuus oli 1,20 %. Kaivoksen omistanut Outokumpu Oy louhi rikkaimman osuuden kultaa ja kuparia sisältäneestä kvartsi-karbonaattijuonesta. Kaivoksen malmi toimitettiin Vihannin kaivokselle rikastettavaksi. Louhinta tapahtui kahdessa avolouhoksessa, joita yhdisti maanalainen kaivoskäytävä.

Louhinta päättyi 12. joulukuuta 1969. Kaivosrakennukset purettiin kesällä 1974.

Kaivoksen avolouhos on nykyisin täyttynyt vedellä. Sivukiven jätealueet sijaitsevat louhoksen etelä- ja pohjoispuolella. Alueita ei ole peitetty ja ne kasvavat nykyisin harvassa koivua ja mäntyä. Sivukivi on karbonaattipitoista eikä tuota happoa. Kaivosalueella kasvaa rauhoitettuja tikankontteja. Vuonna 2022 entinen kaivosalue kuului Rio Tinto Exploration Oy:n varaamaan malminetsintäalueeseen.

## Lähteet
* GTK tietoaineisto : Jalometallikaivokset 
* Kivimaan kaivosta käsitteleviä Outokumpu Oy:n asiakirjoja

### Viitteet
Kari Kantalainen

**Kari Sakari Kantalainen** (s. 14. tammikuuta 1947 Valkeakoski) on suomalainen poliitikko. Koulutukseltaan hän on hallintotieteiden kandidaatti ja toimi vuosina 1976–1995 muun muassa Lempäälän kunnan elinkeinoasiamiehenä, Vakuutusyhtiö Sammon piirijohtajana, Pirkanmaan yrittäjät ry:n toimitusjohtajana ja Sampo-ryhmän aluejohtajana. Kansanedustajana hän toimi kaksi vaalikautta vuosina 1995–2003. Hän edusti Hämeen läänin pohjoista vaalipiiriä ja kuului Kansallisen Kokoomuksen eduskuntaryhmään. Kantalainen oli Lempäälän kunnanvaltuuston jäsen vuosina 1980–1987 ja puheenjohtaja vuosina 1982–1987 sekä Tampereen kaupunginvaltuuston jäsen vuosina 1991–1995. 

## Lähteet
Arto Autti

**Arto Autti** (s. 30. kesäkuuta 1965 Rovaniemi) on suomalainen entinen jalkapalloilija. Hän oli pelipaikaltaan vasen laitapuolustaja. Seuratasolla hän oli Rovaniemen Palloseuran kasvatti ja pelasi koko pääsarjauransa seurassa. Aktiiviurallaan Autti tunnettiin varmaotteisena ja luotettavana puolustajana, joka keskittyi nimenomaan puolustustehtäviin. Hän teki ensiesiintymisenä pääsarjatasolla 14. elokuuta 1984 Kemin Palloseuraa vastaan vieraskentällä. KePS:aa vastaan Autti viimeisteli myös uransa ainoan pääsarjamaalin, 16. elokuuta 1987. Autti teki vielä paluun RoPS:n riveihin vuonna 2000, pelaten kahdeksassa ottelussa. Hän pelasi urallaan kaikkiaan 204 pääsarjaottelua Mestaruussarjassa ja Veikkausliigassa.

Urallaan RoPS:ssa Autti on voittanut Suomen Cupin vuonna 1986 ja SM-pronssia vuosina 1988 ja 89. Autti valittiin Veikkausliigan legendaksi vuonna 2008.

Autti on toiminut myös futsalvalmentajana Rovaniemen Kanuunoissa vuonna 1998. Sittemmin hän on toiminut RoPS:n B-tyttöjen valmentajana.

Autti on pelannut myös jääpalloa edustaen RoPS:aa kahtena pääsarjakautena.

## Lähteet
Suho Superstar

**Suho Superstar** (s. 1970) on helsinkiläinen rock-muusikko, jonka entisiä yhtyeitä ovat Nasty Needs ja Jimsonweed.

Jimsonweedin jälkeen Suho on esiintynyt kokoonpanoilla Evil Beatles ja Suho Superstar & Friends Beyond.

Nykyisin hän toimii yhtyeissä Suho Superstar & Friends Beyond, Jericho Fuzz, Bubble Scum ja Raven Man.

Hän on bändien laulaja ja keulahahmo, joka on myös säveltänyt, sanoittanut ja tuottanut osan bändien tuotannoista. 

Suho on myös säveltänyt musiikkia muiden esitettäväksi.

Niitä ovat levyttäneet tai esittäneet ainakin Ninja Sarasalo (Battlefield of Love), Superchrist (Me, Myself & I), Balls (Taxi Driver) ja Miss May (vähän aikaa).

Tuottajan töiden lisäksi hän on vieraillut laulajana ja taustalaulajana eri bändien levytyksissä (muun muassa Winha, Accu, Vishnudata, Angelit, The Fishfaces, Havana Black, Spiha, Cesar Legba Band, "Jorma Kalmanlehto", United Underworld, MC Vittumeitsi).

Tunnetaan myös nimillä Suho Superkill, Suho Supernova, Suho Skywalker ja Suho Suarez.
Simba SC

**Simba SC** on tansanialainen jalkapalloseura Dar es Salaamista. Simba SC on toinen kahdesta suurimmasta jalkapalloseurasta Tansaniassa. Seuralla oli useita nimiä historiansa aikana: kun se perustettiin vuonna 1936 se oli nimeltään Queens, sen jälkeen Eagles ja Dar Sunderland. Nykyisen nimensä Simba sai vuonna 1971. Nimi tarkoittaa leijonaa swahilin kielellä.
Terhi Nieminen

**Terhi Nieminen** voi tarkoittaa seuraavia:

* Terhi Nieminen-Mäkynen, o.s. *Nupponen*, e. *Nieminen*, suomalainen poliitikko
* Terhi Nieminen, o. s. *Hännikäinen*, suomalainen meloja
Riitta Kauppinen

**Riitta Anneli Kauppinen** (s. 14. heinäkuuta 1946 Sulkava) on suomalainen lääkäri ja poliitikko. Kauppinen toimi kansanedustajana kaksi kautta vuosina 1987–1995. Hän edusti Mikkelin läänin vaalipiiriä ja kuului vuosina 1987–1994 Suomen Keskustan eduskuntaryhmään ja vuosina 1994–1995 Kansallisen kokoomuksen eduskuntaryhmään.

Kauppinen valittiin vuonna 1984 vuoden pieksämäkeläiseksi ansioinaan siviilirohkeus ja peräänantamattomuus yhteisten asioiden hoidossa. Tämä perustui Kauppisen toimintaan alueella esiintyneen legionellabakteerin terveyshaittojen poistamiseksi.

## Lähteet
Kvanttitietokone (kirja)

**Kvanttitietokone** () on Julian Brownin kirjoittama teos vuodelta 2000. Se käsittelee kvanttitietokoneen teknisiä yksityiskohtia ja kehitystä.

## Sisältö
Kirjassa on kahdeksan lukua. Kirjan sisältö on seuraavanlainen: 

## Lähteet
Pekka Kivelä (juoksija)

**Pekka Olavi Kivelä** (s. 17. huhtikuuta 1948 Ruovesi) on suomalainen keskimatkojen juoksija. Hän edusti uransa aikana Paimion Urheilijoita ja Salon Viestiä.

Kivelä edusti Suomea kolmessa aikuisten maaottelussa vuonna 1972 sijoittuen parhaimmillaan toiseksi Helsingissä käydyn maaottelun 800 metrin juoksussa ennätyksellään 1.47,3. 1&nbsp;500 metrin ennätyksensä 3.45,75 hän juoksi Lappeenrannassa 1980.

Kivelä sai Kalevan kisoissa pronssia 800 metrillä Turussa 1976. Viestijuoksun SM-kilpailuissa hän sai 4&nbsp;×&nbsp;800 metrillä kultaa 1971 ja 1976 sekä hopeaa 1968, 1972 ja 1977. 4&nbsp;×&nbsp;1 500 metrin viestissä hän sai SM-hopeaa 1968.

## Lähteet
Pulkkila (taajama)

**Pulkkila** on Siikalatvan kunnan taajama ja kuntakeskus ja entisen Pulkkilan kunnan kirkonkylä. Se oli Pulkkilan kunnan kuntakeskus, kunnes vuoden 2009 alussa Pulkkilan, Kestilän, Piippolan ja Rantsilan kunnat yhdistyivät Siikalatvan kunnaksi. Kuntakeskus sijaitsee valtatien 4 ja kantatien 88 risteyskohdassa, Oulusta 90 kilometriä etelään. Vuoden 2022 lopussa taajamassa oli 684 asukasta.

Taajamassa sijaitseva  Pulkkilan kirkko on valmistunut vuonna 1908. Pulkkilassa oli aiemmin lukio, joka vuonna 2018 siirtyi Piippolan taajamaan Koulutuskeskus JEDU Piippolan tiloihin. Valtatien 4 ja kantatien 88 risteyskohdassa sijaitsee ABC-ketjun liikenneasema. Taajamassa sijainnut vuonna 1930 rakennettu kulttuurihistoriallisesti arvokas ravintola Honkalinna tuhoutui tulipalossa vuonna 2009.

## Lähteet
Private equity

**Private equity** (suom. *yksityinen pääoma*) on rahoituksen alan omaisuusluokka, joka koostuu pääoma-arvopapereista, jotka eivät ole julkisesti noteerattuja pörssissä. Private equity tarkoittaa joko Venture Capital -sopimuksia tai LBO:ta eli leveraged buyoutia. 

Private equity -toimialan sanotaan eräiden arvioiden mukaan työllistävän lähes neljänneksen Ison-Britannian työväestöstä.

## Aiheesta populaarikulttuurissa

Private equity -liikemiehet ovat tuttuja Hollywood-elokuvista, kuten esimerkiksi *[[Pretty Woman]]*, jossa Richard Gere (Edward Lewis) on menestynyt liikemies ja yritysten nurkanvaltaaja.

## Katso myös
* Listaamaton yritys
* Pääomasijoitus

## Lähteet

## Aiheesta muualla
Latvian miehitysmuseo

**Latvian miehitysmuseo** () on museo Latvian pääkaupungissa Riiassa. Se on auki ma–su. Museo esittelee Latvian historiaa neuvostomiehityksen ja natsi-Saksan ajalta.

Museo sai alkunsa vuonna 1993, kun 11 henkilöä perusti museoa ylläpitävän säätiön. Museo on yksityinen ja sen taustalla toimiva säätiö vastaa sen rahoituksesta. Vuonna 2019 museon johtajaksi valittiin Solvita Vība.

Vuonna 2023 museon esineistö kattoi yli 75 000 esinettä.

## Galleria

Tiedosto:Shack from Gulag - Museum of the Occupation of Latvia.JPG|Rekonstruktio gulageilla käytetyistä vankien parakeista
Tiedosto:Raiņa bulvāris 7, Rīga.JPG|Museon entinen päärakennus
Tiedosto:Ungārijas parlamenta priekšsēdētāja oficiālā vizīte Latvijā (8124542653).jpg|Unkarin parlamentin puhemies László Kövér (toinen oikealta) vierailee museossa vuonna 2010


## Lähteet

## Aiheesta muualla
Markku Laine

**Markku Juhani Laine** (s. 26. toukokuuta 1955 Maaria) on suomalainen keskimatkojen juoksija. Hän edusti uransa aikana Liedon Lujaa ja Turun Tovereita.

Laine karsiutui Montrealin olympialaisissa 1976 1&nbsp;500 metrin alkuerissä. Hän edusti Suomea aikuisten maaotteluissa vuosina 1975–1981, ja voitti Tukholmassa käydyissä maaotteluissa 800 metrin juoksun 1979 ja 1&nbsp;500 metriä 1981. Hän voitti 1&nbsp;500 metriä myös Euroopan cupin B-finaalissa Ateenassa 1981.

Laine voitti 1&nbsp;500 metrin Suomen-mestaruuden 1976 ja 1981 sekä sai SM-hopeaa 1975 ja 1979. Sisäratojen Suomen-mestaruuden hän voitti 800 metrillä 1978. Viestijuoksun SM-kilpailuissa hän sai 4&nbsp;×&nbsp;400 metrin viestissä kultaa 1981 ja 1982, 4&nbsp;×&nbsp;800 metrillä pronssia 1980 ja 1981 sekä 4&nbsp;×&nbsp;1&nbsp;500 metrin viestissä kultaa 1981. 

## Ennätykset
### Ulkoradat

### Sisäradat

## Lähteet
Whitechapel

**Whitechapel** on Lontoon kantakaupunkiin kuuluva monikulttuurinen kaupunginosa, joka sijaitsee Tower Hamletsin hallintopiirissä Towerin linnasta koilliseen. Alueella on noin 12&nbsp;500 asukasta, joista yli puolet on bangladeshilaisia siirtolaisia tai heidän jälkeläisiään. Kaupunginosa on tullut tunnetuksi Viiltäjä-Jackin vuonna 1888 tekemistä murhista.

## Lähteet
Viiriäispyyjuoksija

**Viiriäispyyjuoksija**, aikaisemmalta nimeltään **viiriäispyy** (*Turnix sylvaticus*, syn. *T. sylvatica*) on pyyjuoksijoiden heimoon kuuluva viiriäistä muistuttava lintu. René Louiche Desfontaines kuvaili lajin holotyypin Algerin lähistöltä vuonna 1789. Lajista tunnetaan kaikkiaan yhdeksän alalajia. Nimialalaji *sylvaticus* muodosti aiemmin populaation Pohjois-Afrikassa ja Etelä-Espanjassa, mutta se elää nykyään vain Marokossa. Se julistettiin sukupuuttoon kuolleeksi Espanjasta vuonna 2018; maan viimeinen varmistettu havainto lajista on vuodelta 1981. Muita alalajeja tavataan Saharan eteläpuolisessa Afrikassa metsiä ja autiomaita lukuun ottamatta, sekä Aasiassa, jossa niiden esiintymisalue ulottuu Intiasta ja Myanmarista itään aina Filippiineille ja Indonesiaan saakka.

## Lähteet
Kyllikki Muttilainen

**Kyllikki Hellevi Muttilainen** (s. 30. toukokuuta 1946 Rautjärvi) on suomalainen kansanedustaja ja poliitikko. Muttilainen toimi kansanedustajanavuosina 1990–1995 edustaen Mikkelin läänin vaalipiiriä ja kuului sosialidemokraattiseen eduskuntaryhmään. Eduskuntaan hän nousi Suomen EU-suurlähettilääksi siirtyneen Erkki Liikasen seuraajana vuonna 1990 ja uudelleen  vuoden 1991 eduskuntavaaleissa. Ennen kansanedustajuuttaan hän toimi kassapäällikkönä tavaratalo Maksimatissa Mikkelissä ja edustajakausiensa jälkeen muun muassa projektisihteerinä Etelä-Savon maakuntaliitossa sekä projektisihteerinä ja toimitsijana liikealan ammattiliitossa.

## Lähteet